62017TJ0254_INF
A Törvényszék (kilencedik tanács) 2020. október 5‑i ítélete – Intermarché Casino Achats kontra Bizottság
(T‑254/17. sz. ügy)
„Verseny – Kartellek – Közigazgatási eljárás – Helyszíni vizsgálatot elrendelő határozat – Az 1/2003/EK rendelet 20. cikkével szembeni jogellenességi kifogás – Hatékony jogorvoslathoz való jog – Fegyveregyenlőség – Indokolási kötelezettség – A lakóhely sérthetetlenségéhez való jog – Kellően komoly valószínűsítő körülmények – A feltételezett jogsértésben való részvétel valószínűsítő körülményei – Arányosság”
1.
Verseny – Közigazgatási eljárás – A Bizottság helyszíni vizsgálati jogköre – Hatékony jogorvoslathoz való jog – A tényleges érvényesülésre, a hatékonyságra, a bizonyosságra és az észszerű határidőre vonatkozó feltételnek eleget tevő jogorvoslati rendszer
(EUMSZ 263. cikk, EUMSZ 268. cikk, EUMSZ 277. cikk, EUMSZ 278. cikk és EUMSZ 340. cikk; az Európai Unió Alapjogi Chartája, 47. cikk; a Törvényszék eljárási szabályzata, 157. cikk, (2) bekezdés; 1/2003 európai parlamenti és tanácsi rendelet, 20. cikk, (1) és (4) bekezdés)
(lásd: 54–79. pont)
2.
Verseny – Közigazgatási eljárás – A védelemhez való jog tiszteletben tartása – Az érintett vállalkozásnak csupán a kifogásközlés megküldése után fennálló azon lehetősége, hogy teljes mértékben éljen az említett joggal – A Bizottság azon kötelezettsége, hogy a vállalkozást a vele szemben hozott első intézkedés szakaszában tájékoztassa a vizsgálat tárgyáról és céljáról
(Az Európai Unió Alapjogi Chartája, 48. cikk; 1/2003 európai parlamenti és tanácsi rendelet, 20. cikk)
(lásd: 81–97. pont)
3.
Verseny – Közigazgatási eljárás – A Bizottság helyszíni vizsgálati jogköre – Helyszíni vizsgálatot elrendelő határozat – Indokolási kötelezettség – Terjedelem – A helyszíni vizsgálatot elrendelő határozatban olyan információk megjelölése, amelyek nyilvánvalóvá teszik, hogy a Bizottság rendelkezik a szabálysértés feltételezését lehetővé tevő kellően komoly valószínűsítő körülményekkel – Az említett valószínűsítő körülmények közlésére irányuló kötelezettség – Hiány
(EUMSZ 296. cikk; 1/2003 tanácsi rendelet, 20. cikk, (4) bekezdés)
(lásd: 107–112., 120–125. pont)
4.
Verseny – Közigazgatási eljárás – A Bizottság helyszíni vizsgálati jogköre – Helyszíni vizsgálatot elrendelő határozat – Indokolási kötelezettség – Terjedelem – A feltételezett jogsértés időszakának pontos megjelölésére vonatkozó kötelezettség – Hiány
(EUMSZ 296. cikk; 1/2003 tanácsi rendelet, 20. cikk, (4) bekezdés)
(lásd: 127–129. pont)
5.
Verseny – Közigazgatási eljárás – A Bizottság helyszíni vizsgálati jogköre – A lakóhely sérthetetlenségéhez való jog – Helyszíni vizsgálatot elrendelő határozat – Az arányosság elvének tiszteletben tartása – A vizsgálat időtartama – Az észszerű határidő betartása – Utólagos értékelés
(Az Európai Unió Alapjogi Chartája, 7. cikk, valamint 52. cikk, (1) és (3) bekezdés; 1/2003 európai parlamenti és tanácsi rendelet, 20. cikk, (4) bekezdés)
(lásd: 158–162. pont)
6.
Bírósági eljárás – Bizonyítékok benyújtásának határideje – Bizonyítékoknak pervezető intézkedéssel rögzített válaszadási határidőn túl történő benyújtása – A késedelem érvényes igazolásának követelménye – Hiány – Elfogadhatatlanság
(A Törvényszék eljárási szabályzata, 85. cikk, (1) és (3) bekezdés)
(lásd: 175–183. pont)
7.
Verseny – Közigazgatási eljárás – A Bizottság helyszíni vizsgálati jogköre – A lakóhely sérthetetlenségéhez való jog – A Bizottság azon kötelezettsége, hogy rendelkezzen a szabálysértés feltételezését lehetővé tevő kellően komoly valószínűsítő körülményekkel – A helyszíni vizsgálatot elrendelő határozatot igazoló körülmények formája – Eljárásnak a helyszíni vizsgálatot elrendelő határozatot megelőzően történő megnyitásának a hiánya – Vizsgálat megindítását megelőző előzetes megbeszélések – Az említett megbeszélések rögzítésére vagy formális átírására irányuló kötelezettség – Hiány
(1/2003 tanácsi rendelet, 19. cikk, (1) bekezdés; 773/2004 bizottsági rendelet, 3. cikk, (1) és (3) bekezdés)
(lásd: 190–218. pont)
8.
Verseny – Közigazgatási eljárás – A Bizottság helyszíni vizsgálati jogköre – A lakóhely sérthetetlenségéhez való jog – A Bizottság azon kötelezettsége, hogy rendelkezzen a szabálysértés feltételezését lehetővé tevő kellően komoly valószínűsítő körülményekkel – A helyszíni vizsgálatot elrendelő határozatot igazoló körülmények szerzői – A szabálysértés feltételezett elkövetőivel szoros kapcsolatban lévő szállító – Megengedhetőség
(1/2003 tanácsi rendelet, 20. cikk, (4) bekezdés)
(lásd: 220–232. pont)
9.
Verseny – Közigazgatási eljárás – A Bizottság helyszíni vizsgálati jogköre – A lakóhely sérthetetlenségéhez való jog – A Bizottság azon kötelezettsége, hogy rendelkezzen a szabálysértés feltételezését lehetővé tevő kellően komoly valószínűsítő körülményekkel – A helyszíni vizsgálatot elrendelő határozatot igazoló körülmények tartalma – Az összehangolt magatartások sajátos bizonyítási rendszere – Következmény – Kellően komoly valószínűsítő körülményeknek a Bizottság rendelkezésére állása elismerésének az összehangolt magatartás megállapításához szükséges mértéket el nem érő küszöbértéke
(1/2003 tanácsi rendelet, 20. cikk, (4) bekezdés)
(lásd: 233–242. pont)
10.
Verseny – Közigazgatási eljárás – A Bizottság helyszíni vizsgálati jogköre – A lakóhely sérthetetlenségéhez való jog – A Bizottság azon kötelezettsége, hogy rendelkezzen a szabálysértés feltételezését lehetővé tevő kellően komoly valószínűsítő körülményekkel – A helyszíni vizsgálatot elrendelő határozatot igazoló körülmények tartalma – Versenytársak közötti információcsere – Nyilvános információk – A kellően komoly valószínűsítő körülmények hiánya – A magánlakás sérthetetlenségéhez fűződő jog megsértése
(1/2003 tanácsi rendelet, 20. cikk, (4) bekezdés)
(lásd: 264–281. pont)
Tárgy
Az EUMSZ 263. cikkre alapított, a 2017. február 9‑i C(2017) 1056 bizottsági határozat megsemmisítésére irányuló kérelem, amely határozat arra kötelezi a felperest és a közvetlen vagy közvetett befolyása alatt álló valamennyi társaságot, hogy vessék alá magukat az 1/2003/EK tanácsi rendelet 20. cikkének (1) és (4) bekezdése szerinti vizsgálatnak (AT.40466 – Tute 1 ügy).
Rendelkező rész
1)
A Törvényszék megsemmisíti a 2017. február 9‑i C(2017) 1056 bizottsági határozat 1. cikkének b) pontját, amely határozat arra kötelezi az Intermarché Casino Achats‑t és a közvetlen vagy közvetett befolyása alatt álló valamennyi társaságot, hogy vessék alá magukat az 1/2003/EK tanácsi rendelet 20. cikkének (1) és (4) bekezdése szerinti vizsgálatnak (AT.40466 – Tute 1 ügy).
2)
A Törvényszék a keresetet az ezt meghaladó részében elutasítja.
3)
Az Intermarché Casino Achats, az Európai Bizottság és az Európai Unió Tanácsa maga viseli saját költségeit.